stanford-oval/wikipedia huggingface dataset:
Helgenin kirkko

| Helgenin kirkko Helgen kirke |
| --- | --- |
 Kirkko vuonna 2011.
Sijainti:  Nome, Norja
Kirkkokunta:  Norjan kirkko
Hiippakunta:  Agderin ja Telemarkin hiippakunta
Rakentamisvuosi:  1735
Materiaali:  puu
Istumapaikkoja:  110
Lisää rakennusartikkeleitaArkkitehtuurin teemasivulla
Helgenin kirkko (norj. Helgen kirke) on Nomen kunnassa Norjassa sijaitseva puinen pitkäkirkko vuodelta 1735.
Kuvia

Alttari
Aiheesta muualla

Kuvia tai muita tiedostoja aiheesta Helgenin kirkko Wikimedia Commonsissa
Kuuritari

| Kuuritari |
| --- | --- |
 Kuuritari, Marc Spector
Luoja(t):  Doug Moench & Don Perlin
Kustantamo:  Marvel
Ensiesiintyminen:  Werewolf by Night #32 (1975)
Henkilötiedot
Oikea nimi:  Marc Spector
Status:  Aktiivinen
Pituus:  187 cm
Paino:  102 kg
Ryhmäsidokset:  Länsirannikon Kostajat, Puolustajat
Henkilöllisyydet:  Steven Grant, Jake Lockley, Khonsun Nyrkki, Herra Knight
Voimat:  Erinomainen atleetti ja lähitaistelija, tehostettu fysiikka (riippuvainen kuusta)
Kuuritari (engl. Moon Knight), oikealta nimeltään Marc Spector on Marvel-kustantamon sarjakuvissa esiintyvä supersankari. Hahmo esiintyi ensimmäisen kerran Werewolf by Night -lehden numerossa 32 (1975). Hahmon loivat Doug Moench ja Don Perlin.
Historia

Marc Spector oli Chicagossa asunut amerikanjuutalaisen rabbin Elias Spectorin poika. Elias oli muuttanut Tšekkoslovakiasta Yhdysvaltoihin paetakseen holokaustia ja hänen ystävänsä Yitz Perlman oli läheinen myös Marcin kanssa. Mutta Marc sai selville, että Perlman oli oikeasti entinen Natsi-Saksan upseeri nimeltä Ernst. Eräänä päivänä Perlman katosi ja Marcille alkoi kehittyä dissosiatiivinen identiteettihäiriö. Hänen muita persoonallisuuksiaan olivat Steven Grant ja Jake Lockley. Hän meni harjoittelijaksi Grantin identiteetillä Putnamin psykiatriseen sairaalaan ja kuuli siellä ollessaan ensimmäisestä kertaa päässään Khonsun, muinaisegyptiläisenä sodan ja kuun jumalana palvotun olennon äänen. Kun Elias kuoli, Marcin sallittiin lähteä hetkeksi pois šivan, juutalaisten suruajan, vuoksi. Mutta Khonsun äänen neuvomana Marc ei enää palannut sairaalaan edes šivan päätyttyä.
Aikuisena Marc Spector ryhtyi ensin raskaansarjan nyrkkeilijäksi ja myöhemmin työskenteli Yhdysvaltain merijalkaväen Force Reconnaissance -yksikkölle sekä palkkasoturina pääasiassa CIA:lle. Hän ystävystyy ranskalaisen lentäjä Jean-Paul ”Frenchie” DuChampin kanssa, ja heidän työskennellessä eräänä päivänä afrikkalaiselle palkkasoturille Raul Bushmanille, Spector tapaa arkeologin nimeltä Peter Alraune ja tämän tyttären Marlenen. He löytävät temppelin, jossa on Khonsu’ta esittävä hopeapatsas ja joka on täynnä useita artefakteja. Bushman yrittää ryöstää artefaktit, tappaa Alraunen ja jättää myös Spectorin kuolemaan. Mutta sitten Spector saa näyn, jossa Khonsu lupaa herättää hänet henkiin, jos hän ryhtyy Khonsun avatariksi Maassa. Herättyään Spector kohtaa Bushmanin taistelussa, ja palaa Yhdysvaltoihin Marlenen ja Frenchien kanssa mukanaan Khonsun patsas. Spector luo patsaasta peräisin olevasta hopeasta hupullisen puvun, jolla ryhtyi taistelemaan rikollisuutta vastaan Kuuritarina, ”Khonsun nyrkkinä”.
Spector sijoittaa palkkasoturin uralla ansaitsemansa rahat ja tienattuaan pienen ominaisuuden esiintyy julkisuudessa Steven Grantin henkilöllisyydellään miljonäärinä ostaakseen itselleen kartanon, jota käyttää tukikohtanaan. Hän käyttää myös Jake Lockleyn henkilöllisyyttä työskennelläkseen taksinkuljettajana ja pysyäkseen yhteydessä kadun ihmisten ja rikollisen alamaailman kanssa.
Hahmoa näytelleet

| Vuodet | Näyttelijät | Sarjat | Elokuvat | Konsolipelit |
| --- | --- | --- | --- | --- |
| 2006 | Phil LaMarr |  |  | Marvel: Ultimate Alliance |
| 2008 | Robin Atkin Downes |  |  | Spider-Man: Web of Shadows |
| 2016 | Diedrich Bader | Ultimate Spider-Man |  |  |
| 2018 | Gideon Emery | Avengers Assemble |  |  |
| 2020 | Peter Giles | Spider-Man |  |  |
| 2022 2024 | Oscar Isaac | Moon Knight What If...? |  |  |
Aiheesta muualla

kotisivujen osuus Kuuritarista (englanniksi)
Comic Foundry-sivuston haastattelussa Doug Moench & Charlie Huston (Arkistoitu – Internet Archive) (englanniksi)
Kuuritarin amerikkalainen fanisivusto (englanniksi)
Saturnuksen renkaat (romaani)

Saturnuksen renkaat (Die Ringe des Saturn. Eine englische Wallfahrt, 1995), on W. G. Sebaldin kolmas romaani. Se julkaistiin suomeksi Tammen Keltaisessa kirjastossa Oili Suomisen kääntämänä vuonna 2010.
Saturnuksen renkaiden kehyksenä on Sebald-nimisen kertojan pitkä kävelyretki, pyhiinvaellus, Suffolkin rannikolla. Vaelluksensa aikana kertoja käy läpi  kohtaamistaan paikoista tai ihmisistä mieleen nousevia ajatuksia. Pohdinnat koskevat muun muassa Euroopan ja maailman historiaa, taidetta, kertojan aiempia matkoja sekä usein jo edesmenneitä henkilöitä.
Aiheesta muualla

Tuula-Liina Varis: Kirjat jotka lukevat meitä, Kansanuutiset.fi
Arto Virtanen: Saturnuksen renkaat. Kiiltomato.net.
Tom Clancy’s Rainbow Six: Siege

| Tom Clancy's Rainbow Six Siege |
| --- | --- |

Kehittäjä:  Ubisoft Montreal
Julkaisija:  Ubisoft
Jakelija:  Steam, Microsoft Store, Ubisoft Store, Google Stadia, Amazon Luna, Epic Games Store ja PlayStation Store
Ohjaaja:  Xavier Marquis
Tuottaja:  Sébastien Labbé
Suunnittelija:  Daniel Drapeau
Käsikirjoittaja:  Li Kuo
Taiteilija:  Po Yuen Kenny Lam
Säveltäjä:  Paul Haslinger Ben Frost
Pelisarja:  Rainbow Six
Pelimoottori:  AnvilNext 2.0
Julkaistu:  PlayStation 4, Xbox OneWW 1. joulukuuta 2015WindowsWW 7. joulukuuta 2015
Lajityyppi:  taktinen ammuntapeli
Pelimuoto:  yksinpeli, moninpeli
Ikäluokitus:  PEGI: 18
Alusta:  PlayStation 4, Windows, Xbox One
Jakelumuoto:  Blu-ray, DVD, Steam, Uplay
Lisää peliartikkeleitaVideopelien teemasivulla
Infobox OK        : 
Tom Clancy’s Rainbow Six: Siege on Ubisoftin kehittämä ja julkaisema taktinen ammuntapeli. Peli julkaistiin vuonna 2015 PlayStation 4:lle, Windowsille ja Xbox One:lle. Peli kuuluu Rainbow Six -pelisarjaan.
Ubisoftin omistama Blue Byte on avustanut lisäsisällön tekemisessä.
Pelaaminen

Pelin pääpaino on "tiimipohjaisessa 5v5 moninpelissä" ja tarjoaa vain vähän pelattavaa yksinpelissä. Uusille pelaajille tarkoitettujen opetuskenttien lisäksi pelaaja voi pelata tekoälyn ohjaamia botteja vastaan kahdella vaikeusasteella: "Beginner" ja "Advanced".
Moninpelissä pelaajat kilpailevat vuorottain kahdella puolella: hyökkääjillä ja puolustajilla. Erän alkaessa jokainen pelaaja valitsee itselleen "operaattorin", joita on pelissä tällä hetkellä 74. Jokaisella operaattorilla on oma taitonsa/erikoislaitteensa joka tekee hänestä uniikin muihin hahmoihin nähden. Tällaisia erikoistaitoja ovat esim. räjähtävä ansa, lennokki joka pystyy häiritsemään vastustajia, kranaatinheitin, signaalinhäiritsijä sekä taito liikkua hiljaa ja kuulustella vastustajalta hänen tiiminsä olinpaikat. 37 hahmoista on hyökkääjiä ja toiset 37 puolustajia, kaksi pelaajaa ei voi käyttää samaa hahmoa, eivätkä hyökkääjät voi käyttää puolustajia tai toisinpäin. Pelin alussa osa pelaajista ovat saaneet 4 operaattoria tai 2 operaattoria ja 600 R6 krediittiä jolla voi avata 1 DLC operaattorin tai 2 peruspelin operaattoria.
Moninpelissä on 3 peruspelimuotoa: "Hostage", jossa hyökkääjät yrittävät pelastaa panttivangin puolustajilta, jotka taas yrittävät estää pelastamisen, pelastamalla panttivangin hyökkääjät voittavat erän.
"Secure Area" on pelimuoto, jossa hyökkääjät yrittävät vallata huoneen puolustajilta, huoneen pitää tosin olla vapaa puolustajista jotta valtaaminen onnistuu, valtaamalla huoneen tai eliminoimalla puolustajat hyökkääjät voittavat erän.
"Bomb" on pelimuoto, jossa 2 pommia on asetettu ja hyökkääjien tehtävänä on asettaa koodinmurtaja pommihuoneeseen ja estää puolustajia rikkomasta sitä, jos koodinmurtaja saa tietyssä ajassa koodin murrettua ilman että puolustajat pystyvät rikkomaan sitä, voittavat hyökkääjät erän.
Kaikissa pelimuodoissa erä päättyy jos jompikumpi tiimeistä onnistuu eliminoimaan koko vastustajan joukkueen ja täten voittaa erän. Jos aika loppuu (kaikissa pelimuodoissa aikaraja on 3 minuuttia), puolustajat voittavat erän.)
Moninpeliä voi pelata kolmessa muodossa: Ranked, Standard ja Quick Match. Ranked-muodossa on ranking-järjestelmä, jossa voi edetä taitotasoja voittaen pelejä. Ranked-pelimuodossa kumpikin tiimi voi kieltää (engl. ban) viidestä kartasta yhden sekä kaksi operaattoria, yhden puolustajan ja yhden hyökkääjän. Standard-muodossa pelataan muuten samoilla säännöillä kuin ranked-pelimuodossa, mutta ilman taitotasoja sekä kartan ja operaattorien kieltämistä. Lisäksi standard-muodossa yliajalle (overtime) meneviä eriä voi olla korkeintaan yksi, mutta ranked-muodossa korkeintaan kolme. Ranked- sekä standard-muotoja voi pelata ainoastaan "Bomb"-pelimuodossa.  Quick Match -muodossa pelataan omilla säännöillä, ja sitä voi pelata "Bomb"-pelimuodon lisäksi myös "Hostage"- ja "Secure Area" -pelimuodoissa.
Rankedin, Standardin ja Quick Matchin lisäksi pelissä voi pelata "Arcade"-pelimuotoja, jotka eivät perustu eriin ja joissa pelaaja syntyy kuoleman jälkeen heti uudestaan.
Aiheesta muualla

Tom Clancy's Rainbow Six: Siege MobyGamesissa (englanniksi)
Tridacna derasa

| Tridacna derasa |
| --- | --- |

Uhanalaisuusluokitus
 Erittäin uhanalainen  
  
Tieteellinen luokittelu
Kunta::  Eläinkunta Animalia
Pääjakso::  Nilviäiset Mollusca
Luokka::  Simpukat Bivalvia
Lahko::  Veneroida
Heimo::  Sydänsimpukat Cardiidae
Alaheimo::  Jättiläissimpukat Tridacninae
Suku::  Tridacna
Laji::  derasa
Kaksiosainen nimi
 Tridacna derasa  (Roding, 1798) 
Katso myös
   Tridacna derasa Commonsissa 
Infobox OKNimi-testi OKVirheellinen IUCN-arvo: 
Tridacna derasa on jättiläissimpukkalaji. Se elää luonnossa trooppisella Indopasifisella merialueella, ja sitä pidetään myös riutta-akvaarioissa.
Ulkonäkö ja koko

Tridacna derasa kasvaa halkaisijaltaan korkeintaan 50 cm pitkäksi. Sillä on kaksiosainen kuori, joka on vähemmän voimakkaasti poimullinen kuin muilla sukulaislajeilla.. Kuoren välistä työntyy esille hyllyvä lihasmassa eli vaippa, jonka keskellä törröttää putkimainen suuosa. Vaipassa on yleensä ohuita aaltoilevia juovia, joskus myös täpliä. Väreinä on keltaista, mustaa, sinistä ja valkoista. Tridacna derasan vaippa roikkuu selvästi kuoren ulkopuolella sen ollessa avoimena. Nuorella simpukalla on kuoren saranapuolella on pienehkö aukko, josta työntyy ulos lihaksikas jalka. Jalalla simpukka tarrautuu alla olevaan merenpohjaan. Tridacna derasan ikääntyessä simpukan jalka surkastuu ja aukko sulkeutuu.
Jättiläissimpukoiden elimistössä elää symbioottisia Zooxanthellae-leviä.tarvitaan parempi lähde Simpukan vaipan pinnassa näkyvät tummemmat läikät ovat läpinäkyviä kohtia, jotka toimivat linsseinä ja ohjaavat valoa syvemmälle vaippaan levien käyttöön.
Alkuperä

Tätä simpukkalajia tavataan Tyynenmeren eteläosassa: Australiassa, Fidžillä, Indonesiassa, Uudessa Kaledoniassa, Palaulla, Papua-Uudessa-Guineassa, Salomonsaarilla ja Tongalla. Se elää riuttojen ulkoreunoilla 4–10 metrin syvyydessä. IUCN on luokitellut sen uhanalaiseksi. Akvaariokauppaan tulee viljeltyjä yksilöitä; Tridacna derasa oli ensimmäinen jättiläissimpukkalaji, jonka kasvattaminen onnistui simpukankasvattamoissa.
Käyttäytyminen ja lisääntyminen

Jättiläissimpukat ovat hermafrodiitteja: ne syntyvät koiraina, mutta osa toimii myöhemmin naaraana. Kun kutuaika tulee, ne laskevat veteen merkkiaineita, minkä jälkeen osa simpukoista laskee mätimunia, osa siittiöitä. Lisääntymisen laukaisee oikea kuunvaihe, vuorokaudenaika ja muiden simpukoiden laskemat kemikaalit.
Vesiolot ja ravinto

Symbioottiset levät tuottavat suuren osan simpukan tarvitsemasta ravinnosta. Se hankkii ravintoa myös suodattamalla vedestä planktonia suuaukkonsa avulla. Akvaarion lämpötilan tulisi olla 22–25 °C, suolapitoisuudesta kertovan ominaispainon 1,020–1,025 ja pH 8,1–8,4. Sopiva kalsiumin määrä on 400–480 mg/l ja karbonaattikovuus 7–12 dH. Myös strontiumin ja jodin saannista on huolehdittava.
Alimiá

Alimián saari.
| --- | --- |
Sijainti:  36°16′05″N, 27°42′12″E, Chálki Ródos, Etelä-Egean saaret Kreikka
Saariryhmä:  Dodekanesia
Pinta-ala:  7,427 km²
| --- | --- |
Asukasluku:  0
muokkaa - muokkaa wikitekstiä - muokkaa Wikidataa
Alimiá (kreik. Αλιμιά) on Kreikan saari, joka kuuluu Dodekanesian saariryhmään. Saaren pinta-ala on 7,427 neliökilometriä ja se on asumaton (vuonna 2011). Hallinnollisesti Alimiá kuuluu Chálkin kuntaan, Ródoksen alueyksikköön ja Etelä-Egean saarten alueeseen.
Alimiánlahti.
Alimiá sijaitsee Egeanmeren kaakkoisosassa Ródoksen länsipuolella suurin piirtein sen ja Chálkin saaren välissä. Etäisyys sekä Ródokselle että Chálkille on noin 4 meripeninkulmaa (noin 7,5 kilometriä). Alimián ja Ródoksen välissä sijaitsee pienempi Makrýn saari.
Aiheesta muualla

Kuvia tai muita tiedostoja aiheesta Alimiá Wikimedia Commonsissa
Dodekanesia
| --- | --- |
Pääsaaret:   Astypálaia  Kálymnos  Kárpathos  Kásos  Kastelórizo (Megísti)  Kos  Léros  Nísyros  Pátmos  Ródos  Sými  Tílos 
Muut suuremmat saaret:   Agathonísi  Alimiá  Arkoí  Farmakonísi  Gyalí  Kínaros  Lévitha  Leipsoí  Nímos  Psérimos  Saría  Télendos 
Pienet saaret:   Adelfoí  Áfoti  Ágios Antónios  Agía Kyriakí, Astypálaia  Agía Kyriakí, Kálymnos  Agía Kyriakí, Léros  Agía Marína  Agía Thékla  Ágios Andréas  Ágios Geórgios, Megísti  Ágios Geórgios, Pátmos  Ágios Theódoros  Agriélaia  Ammoúdi  Antítilos  Ánydro  Apanonísia  Archángelos  Archangélou  Arefoúsa  Argeloússa  Armáthia  Artikonísi  Aspronísia Makrý Aspronísi  Megálo Aspronísi  Mikró Aspronísi  Aspropníchtis  Astakidonísia Astakída  Astakidópoulo  Chténi  Siál  Aváptistos  Avgó  Balámou  Chálavra Káppari  Makronísi  Piáto  Piláfi  Psómos  Stavrí  Chamilí  Charkiás  Chiliomódi  Chína  Chondró  Chondronísi  Chondrós  Despotikó  Diakóftis  Diavátes Karavalonísi  Megalonísi  Divoúnia  Drosonísi  Exonísi  Faradonísia  Fokionísia  Frágkos  Ftenó  Gáidaros Livadeión  Gáidaros Megálou Chorioú  Gialesíno  Gláros, Agathonísi  Gláros, Léros  Glynó  Griá  Ímia  Kalapódia  Kalavrós  Kalólimnos  Kalóvolos  Kandelioússa  Karávolas  Karofýlla  Káto Prasoúa  Katsagrélli  Katsikópoula  Kentronísi  Kolófonas, Chálki  Kolófonas, Kásos  Kómaros  Kouloúndros  Kouloúra  Kounéli  Kounoúpoi  Koúrika  Koutsomýti  Krevátia  Krevatió  Kténia  Liádia Megálo Livádi  Pláka, Léros  Lígkia  Líra  Lítra  Maelonísi  Makronísi, Kásos  Makronísi, Pátmos  Makrý  Manóli  Márathos  Marmarás  Mávra  Mávro Poïní  Megálo Mávro Poïní  Megálo Trístomo  Mikrí Kouloúra  Mikró Sofráno  Mikró Trístomo  Moíra  Moní  Nerá, Agathonísi  Nerá, Kálymnos  Nisáki  Ofidoússa  Oxiá  Pacheiá  Palaiókastro  Páploma  Patelída  Pergoússa  Petrokáravo  Piganoússa  Pláka, Kásos  Pláti, Kálymnos  Pláti, Kásos  Pláti, Sými  Pontikonísia Megálos Pontikós  Mikrós Pontikós  Pontikoúsa  Porionísi  Prasonísi, Pátmos  Prasonísi, Ródos  Psathonísi, Agathonísi  Psathonísi, Pátmos  Ro  Saráki  Sesklí  Skláves  Smyneronísi  Sochás  Sókastro  Spoláto  Strongylí, Agathonísi  Strongýli, Chálki  Strongýli, Kásos  Strongylí, Léros  Strongylí, Megísti  Strongylí, Nísyros  Strongyló  Sýrna  Tragonísi  Tragoúsa  Tría Nisiá Mesonísi  Plakída  Stefánia  Troumpéto  Trypití  Tsoúka  Tsoukáki  Velóna  Zaforás
Amy Wong

| Amy Wong |
| --- | --- |

Luoja(t):  Matt Groening
Näyttelijä(t):  Lauren Tom
Ensi- esiintyminen:  Jakso ”Kuun kamaralla” (Series Has Landed)
Henkilötiedot
Sukupuoli:  nainen
Ikä:  21-28
Asuinpaikka:  New York
Luonteenpiirteet:  kömpelö, kiinnostunut kaikenlaisista miehistä
Suhteet
Vanhemmat:  Leo Wong Inez Wong
Puoliso(t):  Kif Kroker
Tutut:  Philip J. Fry Professori Hubert J. Farnsworth Bender Bending Rodríguez Turanga Leela Tri. Zoidberg Hermes Conrad
Infobox OKNimi-testi OK: 
Amy Wong on kuvitteellinen hahmo Futurama-televisiosarjassa. Ääninäyttelijänä toimii Lauren Tom.
Elämä

Amy Wong on hyvin rikkaasta Marsilaisesta perheestä. Hänen vanhempansa Inez ja Leo Wong ovat Marsin rikkaimmat henkilöt. Amy Wong opiskelee insinööriksi Marsin yliopistossa ja kuuluu naisopiskelijakunta Kappa Kappa Wongiin (ΚΚ王). Hän toimii myös harjoittelijana Planet Expressissä. Professori Hubert J. Farnsworth sanoi jaksossa ”Kuun kamaralla” (engl. Episode Two: The Series Has Landed), että Amy on vain siksi harjoittelijana, koska heillä on sama veriryhmä.
Amy Wong tapasi Kif Kroekerin jaksossa ”Ikimuistoinen lento” (engl. A Flight to Remember). He alkoivat seurustella vasta myöhemmin, koska Kif oli aluksi liian ujo kysyäkseen Amya treffeille. Amylla ja Benderillä oli jonkin aikaa suhde sarjan kuudennella tuotantokaudella. Jotkut, mukaan lukien Amyn vanhemmat ja professori Farnsworth, suhtautuivat roboseksualisteihin melko tylysti, joten Bender ja Amy tekivät roboseksuaalien aviosta laillisen. Suhde kuitenkin päättyi ja Amy sekä Kif palasivat yhteen.
Elokuvassa Futurama: Moniniskainen monsteri Amy ja Kif menevät naimisiin Kifin kotiplaneetalla Amphibios 9, mutta melkein heti tämän jälkeen Kif kuolee tapaturmaisesti. Surun vallassa Amy kuitenkin erehtyy menemään sänkyyn Zapp Branniganin kanssa, ja kun Amyn toiveesta Kif palaa kuolleista ja saa selville tapahtuneen, hän ei voi antaa tätä anteeksi Amylle. Elokuvassa Futurama: Vihreän ajan tuolle puolen Kif kuitenkin antaa anteeksi Amylle.
Metodistien maailmanneuvosto

Metodistien maailmanneuvosto (engl. World Methodist Council) on neuvosto, johon kuuluu metodistisia kirkkokuntia eri puolilta maailmaa. Sen ylin päättävä elin on viiden vuoden välein kokoontuva maailmankonferenssi (World Methodist Conference).
Maailmanneuvosto perustettiin vuonna 1881. Siihen kuuluvat muiden muassa Suomen metodistikirkko sekä Yhdysvaltain suurin metodistikirkko, laajasti muuallakin maailmassa toimiva United Methodist Church.
Maailmanneuvosto myöntää vuosittain World Methodist Peace Award -rauhanpalkinnon.
Aiheesta muualla

Viralliset sivut (Arkistoitu – Internet Archive) (englanniksi)
Vivian Campbell

| Vivian Patrick Campbell |
| --- | --- |

Henkilötiedot
Syntynyt: 25. elokuuta 1962 (ikä 62) Belfast, Pohjois-Irlanti
Ammatti:  muusikko
Muusikko
Aktiivisena:  1977–
Tyylilajit:  hard rock, blues-rock, heavy metal, glam metal
Soittimet:  kitara, laulu
Yhtyeet:  Sweet Savage, Dio, Trinity, Whitesnake, Riverdogs,  Shadow King, Def Leppard, Clock, Thin Lizzy
Aiheesta muualla
Kotisivut
  [ Muokkaa Wikidatassa ] [ ohje ]  
Vivian Patrick Campbell (s. 25. elokuuta 1962 Belfast, Pohjois-Irlanti) on irlantilainen kitaristi, joka tunnetaan parhaiten Def Leppard -yhtyeen kitaristina. Hän on soittanut Def Leppardissa vuodesta 1992 lähtien. Sen lisäksi hän on soittanut muun muassa Diossa vuosina 1983–1986.
Uran alkuajat ja Sweet Savage

Vivian Campbell aloitti kitaransoiton 12-vuotiaana. Hän liittyi Sweet Savageen ollessaan 15-vuotias. Vuonna 1980 Campbellin ollessa 18-vuotias Sweet Savage julkaisi ensimmäisen singlensä "Lady Marionin". Seuraavana vuonna he julkaisivat neljä singleä "Eye of the Storm", "Ground Zero", "The Raid" ja "Take No Prisoners", joka sisälsi myös kappaleen "Killing Time", josta Metallica myöhemmin teki cover-version albumilleen Garage Inc.. Myöhemmin Campbell jätti Sweet Savagen ja liittyi Dioon vuonna 1983.
Dio

Kun Campbell liittyi Dioon, yhtyeeseen kuuluivat laulaja Ronnie James Dio ja rumpali Vinny Appice. Myös entinen Rainbow- basisti Jimmy Bain liittyi yhtyeeseen ja tällä kokoonpanolla syntyi albumi Holy Diver, joka sisälsi yhtyeen kuuluisimmat kappaleet "Holy Diver", "Rainbow In The Dark" ja "Don't Talk To Strangers". Ronnie James Dio ja Jimmy Bain soittivat levyllä koskettimia ja koska se olisi ollut keikoilla hankalaa, yhtyeeseen liittyi kosketinsoittajaksi Claude Schnell.
Yhtye palasi levytysstudioon ja tuloksena oli kesällä 1984 julkaistu The Last in Line, jonka nimikappale on myös hyvin tunnettu. Sen jälkeen yhtye lähti kiertueelle ja julkaisi kiertuevideon A Special From The Spectrum. Samalla kokoonpanolla julkaistiin vuonna 1985 vielä albumi Sacred Heart. Albumin jälkeisen kiertueen jälkeen Campbell erosi yhtyeestä ja hänet korvasi Craig Goldy.
Whitesnake

Vuonna 1987 Campbell liittyi Whitesnakeen John Sykesin tilalle. Yhtye lähti maailmankiertueelle riveissään kitaristit Campbell ja Adrian Vandenberg, laulaja David Coverdale, rumpali Tommy Aldridge ja basisti Rudy Sarzo. Campbell erotettiin vuosien 1987-1988 kiertueen jälkeen "negatiivisen asenteen" vuoksi.
Def Leppard

Campbell liittyi Def Leppardiin vuonna 1992 julkaistun Adrenalize albumin jälkeen. Hän liittyi yhtyeeseen kuolleen Steve Clarkin tilalle. Def Leppardiin kuuluivat Campbellin lisäksi laulaja Joe Elliott, kitaristi Phil Collen, basisti Rick Savage ja rumpali Rick Allen. Sama kokoonpano on mukana edelleen. Campbell on tehnyt Def Leppardin kanssa albumit Retro Active (1993), Slang (1996), Euphoria (1999) ja X (2002) sekä 1970-luvun rock-klassikoista kootun cover-albumin Yeah! (2006) ja vuonna 2008 ilmestyneen albumin Songs from the Sparkle Lounge.
Sivuprojektit

Def Leppardin ohella Campbell on soittanut yhtyeissä Clock ja Riverdogs. Vuonna 2005 hän julkaisi soololevyn Two Sides Of If. Sen lisäksi Campbell oli mukana tekemässä Shadow Kingin levyä Shadow King, vuonna 1991.
Yksityiselämä

Hän sairastaa syöpää, joka on uusiutunut kesäkuussa 2015.
Diskografia > Dio

Holy Diver (1983)
The Last in Line (1984)
Sacred Heart (1985)
Diskografia > Shadow King

Shadow King (1991)
Diskografia > Def Leppard

Retro Active (1993)
Slang (1996)
Euphoria (1999)
X (2002)
Yeah! (2006)
Songs From The Spark Launge (2008)
Diskografia > Soolotuotanto

Two Sides Of If (2005)
Aiheesta muualla

Viralliset kotisivut
Attávyros (kunnallisyksikkö)

| Attávyros Αττάβυρος |
| --- | --- |
 Kunnallisyksikön sijainti
 Attávyros
 Koordinaatit: 36°14′N, 27°51′E 
Valtio:  Kreikka
Hajautetun hallinnon alue:  Egea
Alue:  Etelä-Egean saaret
Alueyksikkö:  Ródos
Kunta:  Ródos
Hallinto:  
 – Asutustyyppi:  kunnallisyksikkö, entinen kunta
 – Kallikrates-koodi:  690103
Pinta-ala:  
 – Kokonaispinta-ala:  234 km²
Väkiluku (2011):  2 433
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Attávyros (kreik. Αττάβυρος; virallisesti Δημοτική Ενότητα Ατταβύρου/Αταβύρου, Dimotikí Enótita Atavýrou/Atavýrou) on yksi Ródoksen kunnan kunnallisyksiköistä ja entinen itsenäinen Kreikan kunta. Se sijaitsee Ródoksen saarella, Ródoksen alueyksikössä Etelä-Egean saarten alueella. Kunnallisyksikön väkiluku on 2 433 (vuonna 2011).
Attávyroksen kunnallisyksikkö käsittää Ródoksen länsiosan. Se on saanut nimensä sen alueella sijaitsevasta Attávyros-vuoresta. Attávyros oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Ródoksen kuntaan yhdessä Afántoun, Archángeloksen, Ialysóksen, Kallithéan, Kámeiroksen, Líndoksen, Nótia Ródoksen ja Petaloúdesin kanssa.
Kunnallisyksikön osat

Attávyroksen kunnallisyksikkö muodostuu seuraavista kyläyhdyskunnista ja asutuksista:
| Kylä­yhdys­kunta | Kylä tai muu asutus | Väkiluku (2011) |
| --- | --- | --- |
| Ágios Isídoros | Ágios Isídoros | 355 |
| Émponas | Émponas | 1 061 |
| Émponas | Mandrikó | 181 |
| Kritinía | Kámeiros Skála | 49 |
| Kritinía | Kritinía | 454 |
| Monólithos | Monólithos | 181 |
| Siána | Lakkí | 1 |
| Siána | Siána | 151 |
Yhteensä: 2 433
Huomautukset:
↑  Vuoteen 2013 saakka kyläyhdyskuntaan kuuluvaksi oli kirjattu myös Makrýn eli Makrín saari, joka kuuluu kuitenkin Chálkin kuntaan.
Aiheesta muualla

Kuvia tai muita tiedostoja aiheesta Attávyros Wikimedia Commonsissa
Δημοτική Ενότητα Ατταβύρου. Δήμος Ρόδου. Attávyroksen kunnallisyksikön verkkosivu. (kreikaksi)
Ródoksen saaren kunnat
| --- | --- |
Nykyiset:  Ródos
Entiset:   Afántou  Archángelos  Attávyros  Ialysós  Kallithéa  Kámeiros  Líndos  Nótia Ródos  Petaloúdes  Ródoksen kaupunki